ฉบับที่ 43 /2562 วันที่ 4 กรกฎาคม 2562

**กรมศุลกากร ครบรอบ 145 ปี**

กรมศุลกากรจัดงานวันคล้ายวันสถาปนากรมศุลกากร ครบรอบ 145 ปี โดยนายกฤษฎา จีนะวิจารณะ
อธิบดีกรมศุลกากร เป็นประธานในพิธีไหว้สักการะสิ่งศักดิ์สิทธิ์ประจำกรมศุลกากร พิธีสงฆ์ พร้อมมอบรางวัลเชิดชูเกียรติแก่ข้าราชการพลเรือนดีเด่น รางวัลหน่วยงานที่มีผลงานดีเด่นในการพัฒนาด้านคุณภาพสภาพแวดล้อมในการทำงานของกรมศุลกากร และมอบทุนการศึกษาแก่บุตร-ธิดาข้าราชการและลูกจ้าง
กรมศุลกากร ประจำปี 2562 พร้อมร่วมบริจาคเงินสนับสนุนการพัฒนาทางด้านการแพทย์แก่คณะแพทยศาสตร์โรงพยาบาลรามาธิบดี ในโครงการ “จัดซื้อเครื่องมือแพทย์ สถาบันการแพทย์จักรีนฤบดินทร์”และร่วมบริจาคเงินไถ่ชีวิต โค-กระบือ เพื่อเฉลิมพระเกียรติพระบาทสมเด็จพระปรเมนทรรามาธิบดีศรีสินทร
มหาวชิราลงกรณ พระวชิรเกล้าเจ้าอยู่หัว ให้กับโครงการธนาคารโค-กระบือ เพื่อเกษตรตามพระราชดำริ
โดยการจัดงานในปีนี้ กรมศุลกากรชูมาตรการ “Green Customs” และมาตรการ “ลด ทนแทน และคัดแยก” ตามโครงการทำความดีด้วยหัวใจลดภัยสิ่งแวดล้อม ณ กรมศุลกากร คลองเตย กรุงเทพมหานคร

นายกฤษฎา จีนะวิจารณะ อธิบดีกรมศุลกากร กล่าวว่า “เนื่องในวันที่ 4 กรกฎาคม ของทุกปีถือเป็นวันคล้ายวันสถาปนากรมศุลกากร ซึ่งในปีนี้ครบรอบ 145 ปี ในการนี้กรมศุลกากรจึงได้จัดพิธีโหรพราหมณ์บวงสรวงสิ่งศักดิ์สิทธิ์ประจำกรมศุลกากร และนิมนต์คณะสงฆ์เจริญพระพุทธมนต์จากวัดอัมพวันและ
วัดเครือวัลย์วรวิหาร รวมจำนวน 16 รูป โดยคณะสงฆ์จากวัดเครือวัลย์วรวิหาร จำนวน 6 รูป เป็นข้าราชการ พนักงาน และลูกจ้างของกรมศุลกากรที่อุปสมบทตามโครงการอุปสมบทหมู่เนื่องในวันคล้ายวันสถาปนากรมศุลกากรครบรอบ 145 ปี เมื่อวันที่ 28 มิถุนายน 2562 ที่ผ่านมา”

จากนั้น อธิบดีกรมศุลกากรพร้อมคณะผู้บริหาร ให้การต้อนรับแขกผู้มีเกียรติที่มาแสดงความยินดี
จากหน่วยงานต่างๆ ทั้งภาครัฐ ภาคเอกชน ผู้บริหารกระทรวงการคลัง ตลอดจนอดีตผู้บริหารกรมศุลกากร และได้ร่วมบริจาคเงินสนับสนุนให้แก่มูลนิธิรามาธิบดี ในพระราชูปถัมภ์สมเด็จพระเทพรัตนราชสุดาฯ
สยามบรมราชกุมารี เพื่อการพัฒนาทางด้านการแพทย์แก่คณะแพทยศาสตร์ โรงพยาบาลรามาธิบดี
ในโครงการ “จัดซื้อเครื่องมือแพทย์ สถาบันการแพทย์จักรีนฤบดินทร์”

ในเวลาต่อมา อธิบดีกรมศุลกากร เป็นประธานมอบใบประกาศเกียรติคุณและเงินรางวัลเชิดชูเกียรติให้แก่ข้าราชการพลเรือนดีเด่น บุคคลผู้ประพฤติปฏิบัติตนชอบด้วยความสุจริต ข้าราชการผู้มีผลงานดี คนดีศรีศุลกากรและคนดีศรีหน่วยงาน ประจำปีงบประมาณ 2561 รวมจำนวน 7 ราย ได้แก่ นายเติมวงษ์ จันทร์ชุ่ม นิติกรชำนาญการพิเศษ นางสาวกันต์กนิษฐ์ แสงแก้ว นักทรัพยากรบุคคลชำนาญการ นางยุพา ชายเกตุ
เจ้าพนักงานธุรการชำนาญงาน นางสาวภัทริยา กุลชล ผู้เชี่ยวชาญด้านการควบคุมทางศุลกากรพื้นที่ภาคที่ 1 นางสาวรัชนก ช่วยเชียร นักวิชาการศุลกากรชำนาญการ นายมนชิต วาสะสิริ นักวิชาการศุลกากรชำนาญการ และนางสาววรรณยุพา โตสำริต นักทรัพยากรบุคคลชำนาญการ และมอบรางวัลให้แก่หน่วยงานที่มีผลงาน

/ดีเด่น…

-2-

ดีเด่นในการพัฒนาด้านคุณภาพสภาพแวดล้อมในการทำงานของกรมศุลกากร จำนวน 7 หน่วยงาน ได้แก่ ด่านศุลกากรท่าอากาศยานหาดใหญ่ ด่านศุลกากรระนอง ด่านศุลกากรเบตง ด่านศุลกากรจันทบุรี สำนักงานศุลกากรตรวจสินค้าท่าอากาศยานสุวรรณภูมิ สำนักงานศุลกากรท่าเรือกรุงเทพ และกองบริหารทรัพยากรบุคคล พร้อมมอบทุนการศึกษาแก่บุตร-ธิดาข้าราชการและลูกจ้างกรมศุลกากร ประจำปี 2562 จำนวน 558 ราย

เนื่องในโอกาสพิเศษที่กรมศุลกากรครบรอบ 145 ปี กรมศุลกากรจึงได้ชูมาตรการ “Green Customs”
และมาตรการ “ลด ทนแทน และคัดแยก” ตามโครงการทำความดีด้วยหัวใจลดภัยสิ่งแวดล้อม โดยให้ทุกหน่วยงานในสังกัดกรมศุลกากรเพิ่มพื้นที่สีเขียวบริเวณโดยรอบอาคาร สถานที่ หรือสำนักงาน โดยเริ่มโครงการตั้งแต่ 1 พฤษภาคม – 30 มิถุนายน 2562 ในระยะเวลากว่า 2 เดือน สามารถปลูกต้นไม้รวมจำนวนทั้งสิ้น 4,278 ต้น พร้อมทั้งยังได้เชิญชวนข้าราชการ พนักงานราชการ และ ลูกจ้าง ในสังกัดกรมศุลกากรร่วมกัน
ลดและคัดแยกขยะ และร่วมกันใช้ถุงผ้าทดแทนถุงพลาสติก เพื่อเป็นการช่วยลดมลภาวะแก่สิ่งแวดล้อม
สำหรับบริเวณพื้นที่จัดงานวันคล้ายวันสถาปนากรมศุลกากร ครบรอบ 145 ปี กรมศุลกากรได้ใช้ต้นไม้จริง ดอกไม้จริง และวัสดุอุปกรณ์ที่นำมาตกแต่งสถานที่ทำมาจากกระดาษสามารถย่อยสลายได้ง่ายเป็นมิตรกับสิ่งแวดล้อม

นอกจากนี้ กรมศุลกากร นำโดยคณะผู้บริหาร ข้าราชการ พนักงาน และลูกจ้าง กรมศุลกากร ได้ร่วมทำบุญใหญ่โดยการบริจาคเงินไถ่ชีวิต โค-กระบือ เพื่อเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มอบให้กับโครงการธนาคารโค-กระบือ เพื่อเกษตร
ตามพระราชดำริ โดยพิธีดังกล่าวจะจัดขึ้นใน วันที่ 5 กรกฎาคม 2562 ณ โรงฆ่าสัตว์เทศบาลเมืองปทุมธานี

ท้ายนี้ นายกฤษฎา จีณะวิจารณะ อธิบดีกรมศุลกากร กล่าวว่า “กรมศุลกากร จะมุ่งมั่นพัฒนา
บูรณการการทำงานอย่างต่อเนื่องไม่หยุดหยั่งเพื่อพัฒนาเศรษฐกิจไทยและเศรษฐกิจโลก เพื่ออำนวยความสะดวกทางการค้า ปกป้องสังคม ดังวิสัยทัศน์ของกรมศุลกากร “องค์กรที่มุ่งมั่นให้บริการศุลกากรเป็นเลิศ
เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก”

\*\*\*\*\*\*\*\*\*\*\*\*\*\*\*\*\*\*\*\*\*

